Die skooljaar se gô is amper uit en vir baie leerders beteken dit die begin van ’n spannende tyd – om agter die boeke in te skuif vir die jaar se eindeksamen.
En dit geld vir almal – ouers én kinders – want gespanne ouers maak kinders ook gespanne. Wat is die moets en moenies wanneer kinders agter die boeke inskuif?
“Wanneer jy jou knieë teen ’n hoek van 90° buig, is dit belangrik dat jou voete stewig rus. Indien jou voete in dié posisie nie aan die vloer kan raak nie, gebruik ’n voetbankie of ander voetrus vir ondersteuning. Jy het goeie lig nodig, en vermy dinge wat jou aandag kan aftrek.
Laerskoolleerders moet sowat 20 tot 30 minute op ’n slag studeer, sê Alma, terwyl hoërskoolleerders elke 45 minute tot ’n uur ’n blaaskans moet neem.
As jy gesond eet, sal jy nie net beter voel nie; jy sal ook produktiewer agter die boeke wees, sê Odette Venter, ’n dieetkundige van Hartbeespoort in Noordwes.
“Slaap voor studie maak die brein gereed om nuwe inligting te ontvang. ’n Slapie ná studie help om inligting vas te lê en die herroeping daarvan te verbeter,” sê sy.
Alma stel voor jy doen ontspanningsoefeninge voor die eksamen of wanneer jy gestres is. “Trek al die spiere in jou lyf saam, hou dit vir vyf tellings en ontspan. Doen dit ’n paar keer en jy sal voel hoe die spanning jou lyf verlaat.”
“Dink aan jou brein as ’n rekenaar wat geprogrammeer moet word. Programmeer dit met boodskappe soos ‘Ek ken my werk’, ‘Ek kan rustig voel oor die eksamen’ en ‘Ek het ’n wonderlike brein’.
Sy stel ook voor dat jy nie op die dag van ’n vraestel die werk met ander leerders bespreek nie, want dit sal jou net onrustig maak.
Sorg dat jy ’n ekstra pen het en dat dié pen lekker skryf. Daag betyds by die eksamenlokaal op – jy wil nie jaag nie, want dit sal jou angstigheid verhoog, maan Hannelie.
Maak seker jy het ontbyt geëet en het tydens die eksamen ’n bottel water byderhand sodat jy gehidreer bly.
Doen dit sodra jy die vraestel ontvang, stel Hannelie voor. “Trek vyf minute af vir beplanning en om vinnig die vraestel deur te lees, sowel as vyf minute om jou antwoorde aan die einde van die eksamen deur te lees.
Deel die oorblywende tyd deur die getal punte om uit te werk hoeveel tyd jy aan elke punt kan bestee,” sê sy. Beantwoord die kortvrae eerste, dan die vrae wat antwoorde van twee sinne het en laastens die langvrae.
“As jy regtig glo hy het nie genoeg geleer nie, moedig hom aan om nog ’n keer deur sy werk te gaan. Maar op die ou end moet hy self die gevolge dra as hy nie voorbereid is nie,” sê Alma.
“Skep die geleentheid vir ’n paar uur se wegbreek. Iets om na uit te sien sodat alles nie net om die studie gaan nie,” stel Hannelie voor.
“Dit is belangrik om te onthou dat ’n eksamen nie ’n toets van geheue is nie, maar van wat hulle deur die jaar of kwartaal geleer het.”